wannaphong/clean_thaiwikipedia huggingface dataset:
# แอร์ปูซาน
แอร์ปูซาน  เป็นสายการบินราคาประหยัดสัญชาติเกาหลีใต้"air-busan-bx." CAPA. Retrieved on January 2, 2016. "Air Busan Airline Profile.""Home." (Korean) Air Busan. Retrieved on November 5, 2012. "통신판매업 신고번호 : 제16–2822 부산시 부산진구 범천동 853–1번지" ที่มีฐานบินหลักอยู่ที่เมืองปูซาน โดยเป็นบริษัทลูกของเอเชียนาแอร์ไลน์ สายการบินก่อตั้งขึ้นในปี ค.ศ. 2007 ในชื่อ ปูซานอินเตอร์แนชนัลแอร์เวย์ และเริ่มดำเนินการในปี ค.ศ. 2008"info_person.html." Air Busan. Retrieved on February 14, 2010. "614–020 Beomchen-dong Busanjin-gu Busan, Korea CALL : 051-410-0804,0806."

แอร์ปูซานเป็นสายการบินราคาประหยัดที่ใหญ่เป็นอันดับสามของประเทศ ให้บริการผู้โดยสารภายในประเทศ 4.5 ล้านคน และผู้โดยสารระหว่างประเทศ 3.6 ล้านคนในปี 2018 แอร์ปูซานมีปริมาณผู้โดยสารระหว่างประเทศเพิ่มขึ้น 122% ในช่วง 3 ปีที่ผ่านมา ขณะที่ปริมาณผู้โดยสารภายในประเทศเพิ่มขึ้น 38%

จุดหมายปลายทาง

ข้อตกลงการบินร่วม
แอร์ปูซานมีข้อตกลงการบินร่วมกับสายการบินต่างๆ ดังต่อไปนี้:
 ออล นิปปอน แอร์เวย์
 เอเชียนาแอร์ไลน์
ฝูงบิน
thumb|right|แอร์บัส เอ320-200 ของแอร์ปูซาน
thumb|right|แอร์บัส เอ321-200 ของแอร์ปูซาน
 ฝูงบินปัจจุบัน 
ณ เดือนสิงหาคม ค.ศ. 2024 แอร์ปูซานมีเครื่องบินประจำการในฝูงบินดังนี้:

+ ฝูงบินของแอร์ปูซาน เครื่องบิน ประจำการ คำสั่งซื้อ ผู้โดยสาร หมายเหตุแอร์บัส เอ320-2005—180แอร์บัส เอ321-2009—195220แอร์บัส เอ321นีโอ4—232แอร์บัส เอ321แอลอาร์4—220รวม22—
แอร์ปูซานมีอายุฝูงบินเฉลี่ย 10.4 ปี

 ฝูงบินในอดีต 
แอร์ปูซานเคยให้บริการเครื่องบินดังต่อไปนี้:

+ ฝูงบินในอดีตของแอร์ปูซานเครื่องบินจำนวนเริ่มประจำการปลดประจำการหมายเหตุแอร์บัส เอ320-200220162022แอร์บัส เอ321-200720112023โบอิง 737-400420092016โอนย้ายมาจากเอเชียนาแอร์ไลน์โบอิง 737-500320082016
# ช็อลโกตอร์ยาน
thumb|right|200px|ศูนย์การประชุมในตัวเมือง

ช็อลโกตอร์ยาน  เป็นเมืองศูนย์กลางประจำเทศมณฑลโนกราด ซึ่งตั้งอยู่ทางภาคตะวันออกเฉียงเหนือของประเทศฮังการี ตัวเมืองอยู่บริเวณเชิงภูเขาคารันคส์ในเนินเขาเซอรัต สูงจากระดับน้ำทะเล 250 เมตร อยู่ห่างจากบูดาเปสต์ 120 กิโลเมตร และอยู่ห่างจากมิชโกลส์ 70 กิโลเมตร ตัวเมืองล้อมรอบด้วยป่าและซากปราสาทโบราณ ซึ่งสามารถเดินทางไปท่องเที่ยวได้โดยรถโดยสารประจำทางจากตัวเมือง

 เมืองพี่น้อง 
  Doncaster สหราชอาณาจักร
  Gliwice โปแลนด์
  บันสกาบิสตรีตซา สโลวาเกีย
  Lučenec สโลวาเกีย
  Vantaa ฟินแลนด์
  Vigarano Mainarda อิตาลี
  Nacka สวีเดน
  วาล็องเซียน ฝรั่งเศส
  เคเมโรโว รัสเซีย
# จังหวัดซามาร์
จังหวัดซามาร์ หรือชื่อเดิม จังหวัดคันลูรังซามาร์ เป็นจังหวัดในเขตซีลางังคาบีซายาอัน ประเทศฟิลิปปินส์ เมืองหลักคือคัตบาโลกัน มีอาณาเขตติดต่อกับจังหวัดฮีลากังซามาร์, จังหวัดซีลางังซามาร์, จังหวัดเลเต และอ่าวเลเต ซึ่งจังหวัดซามาร์สามารถเชื่อมต่อกับจังหวัดเลเตผ่านทางสะพานซันฮัวนิโค

ในปี ค.ศ. 1768 จังหวัดเลเตและจังหวัดซามาร์เคยอยู่รวมกันเป็นจังหวัดซามาร์ (จังหวัดเก่า) ต่อมาในปี ค.ศ. 1965 ได้มีการแยกจังหวัดฮีลากังและซีลางังซามาร์ออกไป

กิจกรรมทางเศรษฐกิจได้แก่เกษตรกรรมและประมงhttp://www.samar.lgu-ph.com/econo.htm  Economical Data ในวันที่ 8 พฤศจิกายน ค.ศ. 2013 ตัวจังหวัดได้รับผลกระทบจากพายุไต้ฝุ่นไห่เยี่ยน (โยลันดา) ซึ่งสร้างความเสียหายแก่เมืองบาเซและมาราบุต
# บัพเฟอร์วงกลม
บัพเฟอร์วงกลม  เป็นโครงสร้างข้อมูลประเภทหนึ่ง ซึ่งเป็นการจัดการข้อมูลในรูปแบบวงกลม แต่ขนาดหรือความจุของข้อมูลจะต้องจำกัดไม่สามารถเพิ่มขึ้นได้ หลักการทำงานส่วนใหญ่จะเป็นการเก็บข้อมูลแบบตามลำดับ จนข้อมูลเต็มก็จะทำการเพิ่มข้อมูลไปใหม่ โดยใช้หลักการ FIFO (FIRST IN FIRST OUT) หรือ มาก่อนก็ออกก่อน

thumb|485x485px

 หลักการทำงาน 

 ในตอนแรกถ้า array หรือที่เก็บข้อมูลว่างเปล่า จะนำข้อมูลไปใส่ได้เลย (จริง ๆแล้วตำแหน่งตอนเริ่มต้นไม่สำคัญ เพราะตอนอ่านข้อมูลพิจารณา Pointer เป็นหลัก)
 ถ้าใส่ข้อมูลไปจนเต็มแล้ว ถ้าต้องการใส่ข้อมูลเพิ่ม ก็ทำการใส่ในตำแหน่งถัดไป (จะทับกับข้อมูลที่ใส่มาก่อนหน้า เพราะเป็นวงกลม)
 ซึ่งถ้ายิ่งใส่มาเรื่อย ๆ ข้อมูลก็จะทับกัน ไปเรื่อย ๆ ทำให้ข้อมูลเก่าที่ใส่เข้ามา หายไปแทนที่ด้วยข้อมูลใหม่
 ซึ่งตอนอ่านข้อมูลออกจากระบบ จะอ่านตามลำดับ ตัวที่มาก่อนจะออกมาก่อน (โดยดูจาก Pointer)

 ความซับซ้อนของการทำงาน 
จะขึ้นอยู่กับขนาดของข้อมูลทั้งหมด ดังนั้นสรุปได้ว่า Big(o) = O(n) จะได้ว่า Best Case คือ ขนาดของข้อมูลมีน้อยที่สุดหรือไม่มีเลย และ Worst Case คือ ขนาดของข้อมูลมีมากที่สุด

 ตัวอย่างการเขียนโปรแกรม 
ตัวอย่างการเขียนโปรแกรมด้วยภาษาไพทอน (Python)class CircularBuffer:
    def __init__(self, size):
        self.size = size
        self.data = [None]*size
        self.cur = 0

    def append(self, x):
        self.data[self.cur] = x
        self.cur = (self.cur + 1) % self.size

    def get(self):
        return self.data[self.cur:]+self.data[:self.cur]
# การเรียงลำดับแบบโนม
thumb

การเรียงลำดับแบบโนม  เป็น ขั้นตอนวิธีการเรียงลำดับประเภทหนึ่ง หรืออีกชื่อหนึ่งคือ Stupid Sort มาจากหลักการที่ภูติโนม ซึ่งเป็นภูติตัวเล็กๆในที่อาศัยอยู่ในสวนได้ทำการจัดเรียงกระถางดอกไม้ โดยที่เขาพิจารณาตรงกระถางที่เค้าอยู่กับกระถางก่อนหน้า และถ้าทั้ง 2 อยู่ในตำแหน่งที่ถูกต้องแล้ว เขาจะย้ายไปดูกระถางถัดไป และถ้าเขาทำการสลับกระถางแล้ว เขาจะทำการกลับไปดูกระถางก่อนหน้าด้วย ถ้าไม่มีกระถางก่อนหน้า เขาจะย้ายไปยังกระถางถัดไปทันที ถ้าเขาย้ายไปจนไม่มีกระถางถัดไปแล้ว นั่นแสดงว่าเขาได้จัดเรียงกระถางดอกไม้เสร็จสิ้นแล้ว

Gnome sort มีความคล้ายคลึงกับ การเรียงลำดับแบบแทรก (Insertion sort) ยกเว้นการย้ายข้อมูลซึ่งจะเหมือนกับ การเรียงลำดับแบบฟอง (Bubble sort) แต่แตกต่างจากทั้งสองประเภท คือ Gnome Sort จะไม่มี Nested Loop หรือลูปซ้อน
thumb|362x362px

 หลักการทำงาน 

 ถ้าอยู่ตำแหน่งแรกสุดให้ ย้ายไปตำแหน่งถัดไปทันที

 เปรียบเทียบข้อมูลในตำแหน่งปัจจุบันกับตำแหน่งก่อนหน้า ถ้าข้อมูลที่ตำแหน่งปัจจุบันน้อยกว่าให้สลับ

 ถ้าเกิดการสลับ ต้องกลับไปเทียบตำแหน่งของข้อมูลที่สลับแล้วกับตำแหน่งก่อนหน้านั้นด้วย และทำการสลับแบบเดิม ถ้าข้อมูลที่ตำแหน่งปัจจุบันน้อยกว่าให้สลับ

 ถ้าเปรียบเทียบข้อมูลแล้ว ถูกต้อง ให้ย้ายไปตำแหน่งถัดไป

 ถ้าย้ายจนถึงตำแหน่งสุดท้าย หรือตำแหน่งถัดไปไม่มีแล้ว แสดงว่าจบการจัดเรียงข้อมูลแล้ว

 ความซับซ้อนในการทำงาน 
ถึง Gnome Sort จะมี loop เดียว แต่ก็กลับไปทำตำแหน่งเดิมซ้ำ เมื่อเกิดการสลับข้อมูล ดังนั้น Big(o) = O(n^2) จะได้ Best Case คือ ข้อมูลเรียงใกล้จะเสร็จ หรือข้อมูลเรียงอยู่แล้ว และ Worst Case คือ ข้อมูลเรียงจากมากไปน้อย จะทำให้ต้องสลับทุกตัว และเปรียบเทียบทุกตัว

 ตัวอย่างการเขียนโปรแกรม 
ตัวอย่างการเขียนโปรแกรมการเรียงลำดับแบบโนม (Gnome Sort) โดยใช้ภาษาไพทอน (Python)def gnomeSort(arr):
    n = len(arr)
    index = 0
    round = 0

    while index < n:

        if index == 0:
            index +=1

        if arr[index] >= arr[index - 1]:
            index +=1

        else:
            temp = arr[index]
            arr[index] = arr[index - 1]
            arr[index - 1] = temp
            index -=1

        round +=1
    return arr
# จังหวัดเลเต
จังหวัดเลเต (หรือ จังหวัดฮีลากังเลเต; วาไร: Norte san/Amihanan nga Leyte; เซบัวโน: Amihanang Leyte) เป็นจังหวัดในเขตซีลางังคาบีซายาอัน ประเทศฟิลิปปินส์ ครอบคลุมพื้นที่ทางตอนเหนือของเกาะเลเต เมืองหลักตักโลบัน จังหวัดเลเตทางอยู่ทางทิศตะวันตกของเกาะซามาร์ ทิศเหนือของจังหวัดตีโมกเลเต และทิศใต้ของจังหวัดบีลีรัน จังหวัดเลเตเป็นที่รู้จักกันจากยุทธนาวีที่อ่าวเลย์เต ซึ่งเกิดขึ้นในสงครามโลกครั้งที่สอง และในวันที่ 8 พฤศจิกายน ค.ศ. 2013 ตัวจังหวัดต้องประสบพายุไต้ฝุ่นไห่เยี่ยน ซึ่งคร่าชีวิตผู้คนกว่า 1,000 คน คล้ายกับพายุหมุนเขตร้อนเทลมาที่เกิดขึ้นในปี ค.ศ. 1991

 การขนส่ง 
จังหวัดเลเตมีสนามบินเชิงพาณิชย์เพียงแห่งเดียว ตั้งอยู่ที่ตักโลบัน สนามบินแห่งนี้มีชื่อว่าท่าอากาศยานแดเนียล แซด โรมวลเดซ ซึ่งหนึ่งในสนามบินที่หนาแน่นที่สุดของประเทศ ให้บริการโดยสายการบินฟิลิปปินส์แอร์ไลน์และเซบูแปซิฟิก สามารถเดินทางไปยังเมืองหลักอย่างมะนิลาและเซบูซิตีได้

ส่วนท่าเรือทางทะเล ตั้งอยู่ตามสถานที่ต่าง ๆ ดังนี้
 โอร์โมก (ท่าเรือหลัก)
 ตักโลบัน (ท่าเรือหลัก)
 ปาโลมโปน
 ซันอิซิโดร
 บาโต
 ฮีโลงโกส
 ไบไบ
# กลุ่มย่อยกล้าย
กล้ายแท้หรือ กลุ่มย่อยกล้าย เป็นกลุ่มของสายพันธุ์กล้วยในสกุล  Musa อยู่ในกลุ่มจีโนม  AAB  กล้ายนั้นหมายถึงสายพันธุ์กล้วยที่ต้องรับประทานหลังจากทำให้สุกมากกว่าจะรับประทานดิบ หรืออาจจะหมายถึงกลุ่มย่อยของกล้วยอื่นๆ เช่น กล้ายแปซิฟิก   กล้ายแท้ แบ่งย่อยเป็น 4 กลุ่ม ได้แก่ : กลุ่มสายพันธฺุ French, French Horn, False Horn และ Horn 

ตัวอย่างสายพันธุ์ในแต่ละกลุ่ม:
 กลุ่มสายพันธุ์ French : 'Obino l'Ewai' (ไนจีเรีย), 'Nendran' (อินเดีย), 'Dominico' (โคลัมเบีย)
 กลุ่มสายพันธุ์ French Horn : 'Batard' (แคเมอรูน), 'Mbang Okon' (ไนจีเรีย)
 กลุ่มสายพันธุ์ False Horn : 'Agbagda' and 'Orishele' (ไนจีเรีย), 'Dominico-Harton' (โคลัมเบีย)
กลุ่มสายพันธุ์  Horn : 'Ishitim' (ไนจีเรีย), 'Pisang Tandok' (มาเลเซีย)
ในราวทศวรรษ 2533 International Institute of Tropical Agriculture ตีพิมพ์คู่มือสำหรับนักวิทยาศาสตร์และเกษตรกรในการจัดจำแนกกล้ายในแอฟริกาตะวันตก ได้แก่
 The IITA Reference Guide for "Plantain cultivation under West African Conditions" (1990, page 14) มีรูปของกล้ายสายพันธุ์ต่างๆ 
 IITA's Research Guide 66 "Morphology and Growth of Plantain and Banana" (1997, แต่ไม่สามารถเข้าถึงได้ทางอินเตอร์เน็ต page 10) มีรูปช่อดอกของกล้ายแบบต่างๆ
# งุลตรัมภูฏาน
งุลตรัมภูฏาน ( ; สัญลักษณ์: Nu. ; รหัสสากลตาม ISO 4217: BTN)  เป็นสกุลเงินที่ใช้ในภูฏาน 

ประวัติ

เหรียญ
เหรียญประกอบด้วย 20, 25, 50 เชอร์ตัม และ 1 งุลตรัม
ธนบัตร
ธนบัตรที่ใช้ในปัจจุบันประกอบด้วย ชนิดราคา 1, 5, 10, 20, 50, 100, 500, 1000 งุลตรัม
อ้างอิง

แหล่งข้อมูลอื่น
 Analysis of Pegged Exchange Rate Between Bhutan and India

Historical and current banknotes of Bhutan
 http://himalaya.socanth.cam.ac.uk/collections/journals/jbs/pdf/JBS_01_01_04.pdf
 http://himalaya.socanth.cam.ac.uk/collections/journals/jbs/pdf/JBS_02_02_03.pdf
https://web.archive.org/web/20120806142959/http://picasaweb.google.com/Vercrusse/Bhutan_Coins02
# บิลลิง (รัฐมอนแทนา)
บิลลิง เป็นเมืองที่มีประชากรมากที่สุดในรัฐมอนแทนา และเป็นศูนย์กลางของเขตมหานครบิลลิง มีประชากร 169,676 คนhttps://www.census.gov/data/tables/2016/demo/popest/total-metro-and-micro-statistical-areas.html  เมืองแห่งนี้มีพื้นที่การค้าที่มีผู้คนกว่าครึ่งล้าน

บิลลิงตั้งอยู่ทางตอนใต้ของรัฐ และเป็นศูนย์กลางของเทศมณฑลเยลโลว์สโตน ซึ่งมีประชากร 158,980 คนในปี ค.ศ. 2017 ต่อมาในปี ค.ศ. 2018 บิลลิงมีประชากร 111,150 คน ทำให้เป็นเพียงเมืองเดียวของรัฐที่มีประชากรมากกว่า 100,000 คน ตัวเมืองมีการพัฒนาเศรษฐกิจที่รวดเร็วและแข็งแกร่ง เหนือกว่าเมืองอื่น ๆ ของรัฐ พื้นที่บางส่วนของเขตมหานครก็มีการเติบโตที่สูงด้วย โดยเฉพาะย่านชานเมืองล็อควูด ที่มีการเติบโตถึง 57.8% ในช่วงปี ค.ศ. 2000-2010 ถือเป็นย่านที่มีการเติบโตสูงที่สุด บิลลิงรอดพ้นจากภาวะเศรษฐกิจตกต่ำของประเทศในช่วงปี ค.ศ. 2008–2012 และมีการพัฒนาน้ำมันทางตะวันออกของรัฐมอนแทนา และตะวันตกของรัฐนอร์ทดาโคตา เป็นการค้นพบแหล่งน้ำมันที่ใหญ่ที่สุดของสหรัฐ เช่นเดียวกันกับแหล่งน้ำมันหินดินดานทางตอนเหนือของบิลลิง แหล่งน้ำมันนี้ มีส่วนช่วยให้บิลลิงมีการเติบโตของเมืองที่รวดเร็ว แต่ก็ต้องประสบปัญหาราคาน้ำมันที่ตกต่ำในช่วงหลายปีที่ผ่านมา

บิลลิงมีสมญาว่า "นครแห่งเวทมนต์" เนื่องจากมีการเติบโตที่รวดเร็วนับตั้งแต่การก่อตั้งเมืองริมทางรถไฟในเดือนมีนาคม ค.ศ. 1882 ชื่อของเมืองตั้งชื่อตาม Frederick H. Billings อดีตประธานการรถไฟแปซิฟิกเหนือ บิลลิงเป็นหนึ่งในเขตการค้าขนาดใหญ่ของสหรัฐ และเป็นศูนย์กลางการกระจายสินค้าไปยังรัฐไวโอมิง รัฐนอร์ทดาโคตา และรัฐเซาท์ดาโคตา บิลลิงยังเป็นจุดหมายปลายทางของการค้าปลีก มีโรงแรมที่พักหลายแห่ง และเคยเป็นเจ้าภาพการประชุม คอนเสิร์ต กีฬา และงานอื่น ๆ

 ภูมิอากาศ 

 เมืองพี่น้อง 
  บิลลิง รัฐเฮ็สเซิน เยอรมนี
  คุมะโมะโตะ ญี่ปุ่น
# อุดง
อูดง หรือ อุดง อาจหมายถึง

 อูดง  อาหารญี่ปุ่นชนิดหนึ่ง ทำจากแป้งสาลี มีลักษณะเป็นเส้น หนา ยาว มีสีขาว
 เมืองอุดงมีชัย หรือ เมืองอุดง เมืองในประเทศกัมพูชา
# เฟร็ด ดับเบิลยู. ริกส์
เฟร็ด ดับเบิลยู. ริกส์ (3 กรกฎาคม ค.ศ. 1917  – 9 กุมภาพันธ์ ค.ศ. 2008) เป็นนักรัฐศาสตร์และผู้ริเริ่มแนวคิดทฤษฎีเกี่ยวกับรัฐศาสตร์ รู้จักกันในผลงาน รัฐประศาสนศาสตร์เปรียบเทียบ โดยเฉพาะอย่างยิ่งโมเดลริกก์เซียน เคยเป็นอาจารย์พิเศษสาขารัฐศาสตร์ มหาวิทยาลัยฮาวาย

 ผลงาน 

 Dwight Waldo award for lifetime achievements in Public Administration, American Society for Public Administration, April 1991.
 Order of White Elephant, conferred by King of Thailand, in Bangkok, 1986.
 First non-Asian to be honored by Eastern Regional Organization for Public Administration, EROPA Conference, Seoul, Korea, 1983.
 Fellow, Center for Advanced Study in the Behavioral Sciences, Stanford, 1966-67.
 Senior Specialist, East-West Center, University of Hawaii, 1962-1963.
 Fellow, Committee on Comparative Politics of the Social Science Research Institute, for field research in Thailand, 1957-58.
# พอล อาร์. อับรามสัน (นักรัฐศาสตร์)
พอล อาร์. อับรามสัน  (Paul R. Abramson) (28 พฤศจิกายน พ.ศ. 2480  - 12 กุมภาพันธ์ พ.ศ. 2561) เป็นนักรัฐศาสตร์ชาวอเมริกันและนักเขียน เป็นที่รู้จักจากงานวิจัยและงานเขียนเกี่ยวกับการเลือกตั้งในอเมริกัน ยุโรปและอิสราเอล และเป็นศาสตราจารย์ด้านรัฐศาสตร์ในมหาวิทยาลัยมิชิแกนสเตตhttps://www.researchgate.net/profile/Paul_Abramson

อับรามสันสำเร็จการศึกษาจากมหาวิทยาลัยวอชิงตันในเซนต์หลุยส์เมื่อ พ.ศ. 2502 และเข้าร่วมงานกับมหาวิทยาลัยแคลิฟอร์เนียระหว่าง พ.ศ. 2502 - 2503 เขาเข้าร่วมในกองทัพสหรัฐระหว่าง พ.ศ. 2503 - 2505 จากนั้นสำเร็จการศึกษาระดับปริญญาโท MA จากมหาวิทยาลัยแคลิฟอร์เนียร์ใน พ.ศ. 2504 และปริญญาเอกใน พ.ศ. 2510 จากนั้นจึงทำงานกับมหาวิทยาลัยมิชิแกนสเตตในภาควิชารัฐศาสตร์ในตำแหน่งผู้ช่วยศาสตราจารย์เมื่อ พ.ศ. 2510 ได้เลื่อนเป็นรองศาสตราจารย์ใน พ.ศ. 2514 และศาสตราจารย์ใน พ.ศ. 2520

ใน พ.ศ. 2539 เขาเป็นหนึ่งในนักรัฐศาสตร์ 12 คนที่ได้รับการเสนอชื่อเข้าสู่หอเกียรติยศของวารสาร American Political Science Review จากผลงานที่เขาตีพิมพ์เป็นจำนวนมากระหว่าง พ.ศ. 2497 - 2537https://iro.uiowa.edu/esploro/outputs/9983557317102771
 อ้างอิง 

 ผลงาน 
หนังสือที่เขียนโดยคนเดียว:

 Generational Change in American Politics. 1975. Lexington Press. 0669977411. (การเปลี่ยนแปลงในแต่ละเจนเนอเรชันของการเมืองอเมริกัน)
 The Political Socialization of Black Americans. 1977. The Free Press. 9780029001707. (การเมืองเชิงสังคมของอเมริกันผิวดำ)
 Political Attitudes in America. 1983. W.H. Freeman & Co. 0716714205. (แรงจูงใจทางการเมืองในสหรัฐอเมริกา)
 Politics in the Bible. 2012. Transaction Publishers. 1412843103. (การเมืองในไบเบิล)
 David's Politics. 2016. Lexington Books. 1498545513. (การเมืองของเดวิด)
หนังสือที่ร่วมกันเขียน:

 Value Change in Global Perspective. Coauthored with Ronald Inglehart. 1995. University of Michigan Press. 0472065912. 
 A series of eighteen U.S. presidential and congressional elections, the most recent of which is Change and Continuity in the 2012 and 2014 Elections. Coauthored with John H. Aldrich, Brad T. Gomez, and David Rohde. 2016. CQ Press. 1506305873.

อับรามสันได้เขียนหรือร่วมเขียนหนังสือทั้งสิ้น 13 บท และบทความในวารสาร  77 เรื่อง โดยตีพิมพ์ใน American Political Science Review13เรื่อง
 แหล่งข้อมูลอื่น 

 Official website
# แถวลำดับแอลซีพี
longest common prefix array (LCP array) ถูกนำมาใช้ในปี 1993 โดย Udi Manber และ Gene Myers เพื่อปรับปรุง suffix array การทำงานของวิธีการค้นหาสตริงของพวกเขา โดยวิธีการคือ สมมุติให้มี อาร์เรย์ A: = [aab, ab, abaab, b, baab] เป็น suffix array อักษรที่ยาวที่สุดระหว่าง A [1] = aab และ A [2] = ab เป็นที่มีความยาว 1 ดังนั้น H [2] = 1 ทำนองเดียวกันใน LCP array ของ A [2] = ab และ A [3] = abaab เป็น ab ดังนั้น H [3] = 2

 ตัวอย่าง LCP array 
สมมติให้มีว่าข้อความ S = banana ให้เราเรียงตามลำดับindex
i012345S[i]banana
นำข้อความมาทำเป็นอักษรย่อยแล้วเรียงตามindex
suffixibanana 0anana 1nana 2ana 3na 4a 5
เรียงตามลำดับ suffix array ของอักษรย่อย S
suffixia5ana3anana1banana0na4nana2
จากนั้นให้เราหาจำนวนอักษรที่ยาวที่สุดของ suffix arrayตามลำดับจะได้ LCP array
isuffixLCP array5a03ana11anana30banana04na02nana2
เราจะได้ LCP array ของ S = [0, 1, 3, 0, 0, 2]

 การนำ LCP array ไปใช้งานในภาษา Python 
ตัวอย่างภาษาไพทอนdef suffix_array(s):
    return [rank for suffix, rank in sorted((s[i:], i) for i in range(len(s)))]

def lcp_array(s):
    
    sa = suffix_array(s)
    n = len(s)
    k = 0
    lcp = [0] * n
    rank = [0] * n
    for i in range(n):
        rank[sa[i]] = i
        
    for i in range(n):
        if rank[i] == n-1:
            k = 0
            continue
        j = sa[rank[i] + 1]
        while i + k < n and j + k < n and s[i + k] == s[j + k]:
            k += 1
        lcp[rank[i]+1] = k;
        if k:
            k -= 1
            
    return lcp
# การรวมชาติเกาหลี
การรวมชาติเกาหลี  หมายถึง ความพยายามรวมชาติที่อาจเกิดขึ้นในอนาคตของสาธารณรัฐประชาธิปไตยประชาชนเกาหลี (เกาหลีเหนือ) กับสาธารณรัฐเกาหลี (เกาหลีใต้) และเขตปลอดทหารเกาหลีภายใต้รัฐบาลเดียวซึ่งจุดเริ่มต้นของความพยายามในการรวมประเทศเกิดขึ้นหลังจากการลงนามใน ปฏิญญาร่วมเหนือ–ใต้ 15 มิถุนายน เมื่อวันที่ 15 มิถุนายน ค.ศ. 2000 โดย คิม จอง อิล ผู้นำสูงสุดของเกาหลีเหนือในขณะนั้นและ คิม แด-จุง ประธานาธิบดีของเกาหลีใต้ในขณะนั้น
# ชุดไทยเดิม
ชุดไทยเดิม เป็นเครื่องแต่งกายประจำชาติไทย มีประวัติความเป็นมาและเอกลักษณ์อันยาวนาน โดยสามารถแต่งกายได้ทุกเพศทุกวัย โดยผู้ชายจะสวมเสื้อราชปะแตนหรือเสื้อพระราชทาน นุ่งโจงกระเบน และสวมรองเท้า ส่วนการแต่งกายของผู้หญิงจะห่มสไบหรือสวมเสื้อปัด และนุ่งผ้าถุงหรือโจงกระเบน

 เครื่องแต่งกายแบ่งตามส่วนประกอบ 

 สไบ 
เป็นผ้าที่มีความกว้างและบาง ใช้สำหรับพาดจากไหล่ซ้ายเฉียงลงทางขวาRobyn J. Maxwell, Mattiebelle Gittinger, Textiles of Southeast Asia: Tradition, Trade and Transformationเพื่อปกปิดส่วนบนของร่างกาย มักจะนิยมใช้ในหมู่ผู้หญิงไทย และยังมีให้พบเห็นในผู้หญิงลาวและกัมพูชา

 ซิ่น 
ซิ่น เป็นผ้านุ่งของผู้หญิง มีลักษณะที่แตกต่างกันไปตามท้องถิ่น ทั้งขนาด การนุ่ง และลวดลายบนผืนผ้าDolly Brittan (1997). The People of Laos. New York: PowerKids Press. ISBN 082-3951-24-3. โดยมีการสวมใส่ในประเทศลาวและประเทศไทย โดยเฉพาะทางภาคเหนือและภาคอีสานของไทยEdeltraud Tagwerker (2009). Siho and Naga--Lao Textiles: Reflecting a People's Tradition and Change. Frankfurt am Main: Peter Lang. ISBN 363-1586-89-2. รวมไปถึงรัฐฉาน ประเทศพม่า และสิบสองปันนา กับเต๋อหง ในประเทศจีน

 ผ้านุ่ง 
เป็นเครื่องแต่งกายของเพศหญิง มีลักษณะคล้ายกระโปรงยาว ใช้ปกปิดส่วนล่างของร่างกาย ใช้ทั้งหญิงไทยและหญิงในประเทศเพื่อนบ้าน

 เสื้อปัด 
เป็นเสื้อที่นิยมสวมใส่โดยสตรีในภาคเหนือของประเทศไทย ประเทศลาวການນຸ່ງຖືຂອງແມ່ຍິງລາວກັບງານປະເພນີ และประเทศอื่นๆ ในทวีปเอเชียตะวันออกเฉียงใต้ ซึ่งโดยมากมักนุ่งโดยผู้หญิงไทยล้านนา ไทลื้อ ลาวหลวงพระบาง และ ลาวเวียงจันทน์ เป็นต้น

 โจงกระเบน 
เป็นผ้านุ่งที่ใช้ได้ทั้งเพศชายและเพศหญิง ซึ่งใช้สวมใส่ในประเทศไทยและประเทศเพื่อนบ้านเป็นจำนวนมากวิธีการใส่คือ พาดชายผ้าแล้วตะเข็บไว้ที่ด้านข้างเหนือน่องขาประมาณ 3 เมตร

 ราชปะแตน 
เป็นเครื่องแต่งกายชายไทย ประกอบด้วยเสื้อสูทสีขาว คอตั้งสูง และมีกระดุมห้าเม็ด โจงกระเบน สวมถุงเท้ายาวถึงเข่า และรองเท้าหุ้มส้น ถูกนำมาใช้ครั้งแรกในรัชสมัยพระบาทสมเด็จพระจุลจอมเกล้าเจ้าอยู่หัวพจนานุกรม ฉบับราชบัณฑิตยสถาน พ.ศ. 2554
# วิลายะห์บอสเนีย
วีลายะห์บอสเนีย เป็นเขตการปกครองของออตโตมันบนแผ่นดินบอสเนีย สืบทอดจากเอยาเลต์บอสเนียหลังการก่อกำเริบของชาวบอสเนีย รัฐบาลกลางออตโตมันจึงยกเลิกระบบแลนด์ลอดร์และให้บอสเนียเป็นวีลายะห์ โดยที่แรกยังเป็นเพียง วีลายะห์บอสเนีย จนในปี ค.ศ.1883 ก็รวมกับเฮอร์เซโกวีนา เป็น วิลายะห์บอสเนียและเฮอร์เซโกวีนา มีอำนาจการปกครองทางพฤตินัยตั้งแต่ปี 1867–1878 จนกระทั่งออสเตรีย-ฮังการีได้เข้ายึดครองบอสเนียจากเหตุผลความอ่อนแอของออตโตมัน ทำให้บอสเนียเสียสูญและอาจกลายเป็นรัฐอิสระซึ่งจะเป็นอันตรายต่อออสเตรียในแง่ที่ว่ากลุ่มรัฐชาวสลาฟที่ออสเตรียปกครองอาจจะขอแยกดินแดน รัฐบาลวิลายะห์ดำรงในทางนิตินัยถึงปี 1908 จักรพรรดิแห่งออสเตรีย-ฮังการี ประกาศขึ้นเป็น พระมหากษัตริย์แห่งบอสเนีย และรวมบอสเนียเป็นรัฐร่วมประมุขกับออสเตรีย
# จูบให้ได้ถ้านายแน่จริง
Kiss Me Again จูบให้ได้ถ้านายแน่จริง เป็นซีรีส์ภาคต่อ ซึ่งเป็นเนื้อเรื่องก่อนหน้าและคาบเกี่ยวกันกับ Kiss the Series รักต้องจูบ โดยมีเนื้อเรื่องดัดแปลงจากนิยายขายดี Set Kiss ของ Hideko_Sunshine (แสงอรุณ วรรณจู) อีก 4 เล่มที่เหลือ ได้แก่ Violet Kiss ยัยแสนสวยช่วยรักษาแผลใจน้องชายจอมดื้อ, Red Kiss ยัยแสนซนขอค้นหัวใจพี่ชายขี้อ้อน  Peach Kiss ยัยแสนหวานกับแผนการจับหัวใจคุณหมอเจ้าเล่ห์ และ Blue Kiss เพื่อนแก้เหงา ผลิตโดยจีเอ็มเอ็มทีวี และ เฮ้าส์สตอรี่8 ออกอากาศทางช่องจีเอ็มเอ็ม 25 ทุกวันอาทิตย์ เวลา 20.30 - 21.45 น. เริ่มตอนแรกวันที่ 22 เมษายน พ.ศ. 2561

 รายชื่อนักแสดง 
 นักแสดงหลัก 
 พิรพัฒน์ วัฒนเศรษสิริ รับบท โซ่
 จินตนัดดา ลัมะกานนท์ รับบท แสนสวย
 ธนัชชัย วิจิตรวงศ์ทอง รับบท หมอแมท
 กัญญาวีร์ สองเมือง รับบท แสนซน
 จุฑาวุฒิ ภัทรกำพล รับบท หมออาร์
 ศนันธฉัตร ธนพัฒน์พิศาล รับบท แสนหวาน
 ตะวัน วิหครัตน์ รับบท พีท 
 ฐิติภูมิ เตชะอภัยคุณ รับบท เก้า
 เศรษฐพงศ์ เพียงพอ รับบท นารายณ์ (คุณนะ)
 วรนิษฐ์ ถาวรวงศ์ รับบท แสนรัก
 จิรกิตติ์ ถาวรวงศ์ รับบท ธาดา
 ลภัสลัล จิรเวชสุนทรกุล รับบท แสนดี
 ณฉัตร จันทพันธ์ รับบท จูน
 ปลื้ม พงษ์พิศาล รับบท เรน
 กวิน แคสกี้ รับบท หมอก
 ศุภกร ศรีโพธิ์ทอง รับบท ซัน
 ภูริกูลกฤษฎ์ ชูศักดิ์สกุลวิบูล รับบท แพท
 กฤตนัย อาสาฬห์ประกิต รับบท ไพรซ์
 อลีสญาฌ์ ทอย รับบท สินี
 จุฑาพิชญ์ อินทร์จันทร์ รับบท มิ้นต์
 ป๊อบ คำเกษม รับบท ชาช่า
 ชนกันต์ อาพรสุทธินันธ์ รับบท วายุ
 ธนบูลย์ วัลลภศิรินันท์ รับบท อัศวิน

 นักแสดงสมทบ 
 อาภาสิริ กิจติถานนท์ รับบท แองจี้
 พัชรา ทับทอง รับบท นิโคล
 นัฐรุจี วิศวนารถ รับบท ฟองเบียร์
 กฤษฎา จิตร์ปลื้ม รับบท ใบเฟิร์น
 ฐิติชญา ชิวปรีชา รับบท มิ้งกี้
 สุธีรา สุธาชีวะ รับบท แอน
 สายธาร นิยมการณ์ รับบท แม่แสน
 คุณากร เกิดพันธุ์ รับบท พ่อหมออาร์
 เบญจา สิงขรวัฒน์ รับบท แม่เก้า
 โนแอล กลิ่นเนียม รับบท คุณเจน
 ณัฐทิชา จันทรวารีเลขา รับบท กิ๊ฟ
 อชิรวิชย์ สาลิวรรธนะ รับบท ฤทธิ์

เพลงประกอบ
 ให้มันน่า KISS หน่อย - สรัลชนา อภิสมัยมงคล
 ติดใจ - วิคเตอร์ ชัชชวิศ
 รักเธอ 24 ชั่วโมง - เต ตะวัน,นิว ฐิติภูมิ
# ฮีปทวิภาค
ฮีปทวิภาค  เป็นโครงสร้างข้อมูลฮีปที่อยู่ในรูปแบบของต้นไม้แบบทวิภาค มักถูกใช้เพื่อจัดแถวคอยลำดับความสำคัญ

thumb|การจัดเรียฮีปแบบแถวลำดับพลวัต|center|480x480px

 Min Heap 
Min heap จัดเรียงในรูปแบบของ tree เป็นการจัดลำดับจากน้อยไปมากโดยใส่ฝั่งซ้ายไปขวา
thumb|Binary Min Heap|center|442x442px

 Max Heap 
Max heap จัดเรียงในรูปแบบของ tree เป็นการจัดลำดับจากมากไปน้อยโดยใส่ฝั่งซ้ายไปขวา
thumb|Binary Max Heap|center|458x458px

 Coding Python 
def heapify(array, n, i):
    largest = i
    l = 2 * i + 1
    r = 2 * i + 2

    if l < n and array[i] < array[l]:
        largest = l

    if r < n and array[largest] < array[r]:
        largest = r

    if largest != i:
        array[i],array[largest] = array[largest],array[i]
        heapify(array, n, largest)
        
def heapSort(array):
    n = len(array)
    for i in range(n, -1, -1):
        heapify(array, n, i)
    for i in range(n-1, 0, -1):
        array[i],array[0] = array[0],array[i]
        heapify(array, i, 0)
    return array
# การจัดเรียงแบบลูป
Cycle Sort เป็นการจัดเรียงตัวเลขตามลำดับ โดยเอาตัวเลขในลำดับแรกเทียบกับตัวเลขลำดับถัดไปเรื่อยๆ จนตัวเลขตัวแรกที่เทียบตรงกับลำดับ เช่น ตัวเลขตัวแรกลำดับคือ5 เทียบกับ ตำแหน่งต่อไปเรื่อยจนถึงตำแหน่งที่5 ก็จะทำการสลับตำแหน่งให้ตัวเลขในตำแหน่งที่5นั้นไปอยู่ตำแหน่งแรก และเอาเลข5จากตำแหน่งแรกไปอยู่ตำแหน่งที่5 และทำเหมือนเดิมซ้ำไปเรื่อยๆจนทุกตัวอยู่ในตำแหน่ง
thumb|537x537px|การจัดเรียงแบบวนลูป|center

 Coding 
def cycleSort(array):
  for cycleStart in range(0, len(array) - 1):
    item = array[cycleStart]
     
    pos = cycleStart
    for i in range(cycleStart + 1, len(array)):
      if array[i] < item: 
        pos += 1
    if pos == cycleStart:
        continue

    while pos != cycleStart:
      pos = cycleStart
      for i in range(cycleStart + 1, len(array)):
        if array[i] < item:
          pos += 1
      while item == array[pos]:
        pos += 1
      array[pos],item = item, array[pos]
  return(array)
# ความไม่สงบในประเทศฝรั่งเศส พฤษภาคม ค.ศ. 1968
ปัญหาความวุ่นวายภายในฝรั่งเศส เดือนพฤษภาคม 1968 ถูกปกคลุมด้วยการประท้วงและนัดหยุดงานโดยเหล่านักเรียนและแรงงานในฝรั่งเศส เมื่อถึงเยือกแห่งจุดสูงสุด นำมาสู่ระบบเศรษฐกิจฝรั่งเศสชะงักตัวลง การประท้วงนำพาผู้นำกลัวการเกิดสงครามการเมืองหรือการปฏิวัติ รัฐบาลฝรั่งเศสได้หมดหน้าที่ หลังจากประธานาธิบดี ชาร์ล เดอ โกล แอบหลบหนีจากฝรั่งเศส การประท้วงมีสิ่งกระตุ้นด้วยศิลปะ ด้วยบทเพลง , ภาพ รอยขูดขีดเขียน  , โปสเตอร์ และ สโลแกน
 
พฤษภาคม 1968 ได้มามีผลกระทบที่สำคัญต่อฝรั่งเศสหลังการเรียกร้องหลายทศวรรษ และได้การมาเป็นจุดเปลี่ยนทางวัฒนธรรม สังคม และศีลธรรมในประวัติศาสตร์ของฝรั่งเศส อแลง เจสมาร์ - หนึ่งในผู้นำในเวลานั้น ภายหลังได้มองว่าการเคลื่อนไหวประสบความสำเร็จ ในฐานะการปฏิวัติสังคม ไม่ใช่ในฐานะผลประโยชน์การเมือง
# โชชู
โชชู อาจหมายถึง
 แคว้นศักดินาโชชู (長州藩)
 แต้จิ๋ว (潮州)
 แคว้นนางาโตะ (長門国)